
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 236 


28 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Νομικού Προσώπου με την επωνυμία «ΚΕΝΤΡΟ 
ΠΡΟΣΧΟΛΙΚΗΣ ΑΓΩΓΗΣ» Δήμου Ν. Φιλαδέλφειας. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 43518/894/24.1.2003 από¬ 
φαση του Υφυπουργού Εσωτερικών, Δημόσιας Διοί¬ 


κησης και Αποκέντρωσης. 2 

Διόρθωση σφάλματος στην 59388/28666/2002/ 

24.1.2003 απόφαση του Υφυπουργού Εσωτερικών, 

Δημόσιας Διοίκησης και Αποκέντρωσης. 3 

Διόρθωση σφάλματος στην 63712/20033/23.9.2002 
απόφαση του Υφυπουργού Εσωτερικών, Δημόσιας 

Διοίκησης και Αποκέντρωσης. 4 

Διόρθωση σφάλματος στην 54331/22634/2002/ 

28.1.2003 απόφαση του Υφυπουργού Εσωτερικών, 

Δημόσιας Διοίκησης και Αποκέντρωσης. 5 


ΑΠΟΦΑΣΕΙΣ 

Αριθ. 2015 (1) 

Έγκριση του Οργανισμού Εσωτερικής Υπηρεσίας του Νο¬ 
μικού Προσώπου με την επωνυμία «ΚΕΝΤΡΟ ΠΡΟΣΧΟ- 
ΛΙΚΗΣ ΑΓΩΓΗΣ» Δήμου Ν. Φιλαδέλφειας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12του Ν. 1188/81, όπως τρο¬ 
ποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8του Ν. 2503/97. 

3. Την αριθμ. 113/2002 απόφαση του Δημοτικού Συμβουλίου 
του Δήμου Ν. Φιλαδέλφειας με την οποία εκφράζει την σύμ¬ 
φωνη γνώμη του για την 13/2002 απόφαση του Διοικητικού 
Συμβουλίου του Ν.Π. «ΚΕΝΤΡΟ ΠΡΟΣΧΟΛΙΚΗΣ ΑΓΩΓΗΣ» 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 14/21.6.2002 πρακτικό του, 
αποφασίζουμε: 

Εγκρίνουμε την αριθμ. 13/2002 απόφαση του Διοικητικού 
Συμβουλίου του Κέντρου Προσχολικής Αγωγής Δήμου Ν. 


Φιλαδέλφειας περί ψηφίσεως του Οργανισμού Εσωτερι¬ 
κής Υπηρεσίας αυτού ως εξής: 

ΑΡΘΡΟ Ιο 

ΔΙΑΘΡΩΣΗ ΥΠΗΡΕΣΙΩΝ 

Η Υπηρεσία του ΝΠΔΔ « ΚΕΝΤΡΟ ΠΡΟΣΧΟΛΙΚΗΣ ΑΓΩ¬ 
ΓΗΣ ΔΗΜΟΥ Ν.ΦΙΛ/ΦΕΙΑΣ » συγκροτείται με τον παρόντα 
ΟΕΥ και διαρθρώνεται στις ακόλουθες οργανικές μονάδες 
Α. ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Η ανωτέρω οργανική μονάδα διαρθρώνεται περαιτέρω 
ως εξής: 

α) Γραφείο Διευθυντή και Συντονιστή του Κέντρου Προ¬ 
σχολικής Αγωγής, 
β) Τμήμα Διοικητικό - Οικονομικό 
βΐ) Γ ραφείο τμηματάρχη Διοικητικού - Οικονομικού 
β2) Γ ραφείο Προσωπικού 

β3) Γ ραφείο Διοικητικού Συμβουλίου -Γ ραμματείας και 
Δημοσίων Σχέσεων 

β4) Γ ραφείο Πρωτοκόλλου -Διεκπεραίωσης -Αρχείου 
β5) Γ ραφείο Λογιστηρίου - Περιουσίας 
β6) Γ ραφείο Προμηθειών - Διαχείρισης υλικού και Απο¬ 
θήκης 

β7) Γ ραφείο Τεχνικής Υποστήριξης 
β8) Γ ραφείο Ερευνών -Μελετών 
β9) Γ ραφείο Κοινωνικής Μέριμνας -Υγιεινής και Συμβου¬ 
λευτικής 

βΙΟ) Γραφείο Προσωπικού (Μαγείρων -Καθαριότητας - 
Οδηγών -Κλητήρων) 

Β. ΔΙΕΥΘΥΝΣΗ ΠΑΙΔΑΓΩΓΙΚΟΥ ΤΟΜΕΑ 
α) Γ ραφείο Διευθυντού 
β) Τμήμα Βρεφικό 
Περιλαμβάνει παραρτήματα 
Βρεφών 6 μηνών έως 1,5 ετών 
Βρεφών 1,5 ετών έως 2,5 ετών 
γ) Τμήμα Νηπιακό 
Περιλαμβάνει παραρτήματα: 

Νηπίων 2,5 ετών έως 3,5 ετών 
Νηπίων 3,5 ετών έως 4,5 ετών 
δ) Τμήμα Προμαθησιακό 
Περιλαμβάνει παραρτήματα 
Νηπίων 4,5 ετών έως 6 ετών 

ΑΡΘΡΟ 2ο 

Α. ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ 
I. ΚΑΤΗΓΟΡΙΕΣ -ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 
ΔΙΟΙΚΗΤΙΚΟ ΠΡΟΣΩΠΙΚΟ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ι.Μια (1) θέση κλάδου ΠΕ Διοικητικού -Οικονομικού 
Προσόντα διορισμού στον εισαγωγικό βαθμό ορίζονται: 
α) Πτυχίο ή δίπλωμα ΑΕΙ της ημεδαπής ή ισότιμο, αντί¬ 
στοιχης ειδικότητας σχολών της αλλοδαπής, μιας από τις 
παρακάτω ειδικότητες: 

Νομικής 

Πολιτικής Επιστήμης και Δημοσίας Διοίκησης 
Δημόσιας Διοίκησης 
Διοικητικής Επιστήμης και Τεχνολογίας 
Πολιτικών Επιστημών. 

Οικονομιών Επιστημών 

Οργάνωσης και Διοίκησης Επιχειρήσεων 

Κοινωνιολογίας 

Κοινωνικής Διοίκησης 

β) Γνώση επεξεργασίας ελληνικών και ξενόγλωσσων κει¬ 
μένων σε Η/Υ 

γ) Πολύ καλή γνώση μιας ξένης γλώσσας (Αγγλικά - Γαλ- 
λικά -Γερμανικά - Ιταλικά) 

2. Μία (1) θέση κλάδου ΤΕ Διοικητικού - Λογιστικού. 
Προσόντα διορισμού στον εισαγωγικό βαθμό ορίζονται: 
α) Πτυχίο ή δίπλωμα Λογιστικής των ΤΕΙ ή το ομώνυμο ή 

αντίστοιχης ειδικότητας πτυχίο ή δίπλωμα ισότιμου τίτλων 
Σχολών της ημεδαπής ή αλλοδαπής 
β) Ικανοποιητική γνώση Μηχανογραφημένης Λογιστικής 
γ) Πολύ καλή γνώση μιας ξένης γλώσσας (Αγγλική, Γαλ- 
λικά, Γ ερμανικά, Ιταλικά) 

3. Μια (1) θέση κλάδου ΤΕ Κοινωνικών Λειτουργών 
Προσόντα διορισμού στον εισαγωγικό βαθμό ορίζονται: 
α) Πτυχίο ή δίπλωμα κοινωνικής εργασίας ΤΕΙ ή το ομώ¬ 
νυμο ή αντίστοιχης ειδικότητας πτυχίο ή δίπλωμα ισότιμων 
τίτλων Σχολών της ημεδαπής ή αλλοδαπής. 

β) άδεια άσκησης επαγγέλματος 
γ) Ικανοποιητική γνώση επεξεργασίας ελληνικών και ξε¬ 
νόγλωσσων κειμένων σε Η/Υ. 

δ) Πολύ καλή γνώση μιας ξένης γλώσσας (Αγγλικά, Γαλ- 
λικά, Γερμανικά, Ιταλικά). 

4. Δύο (2) θέσεις Διοικητικών -Γραμματέων (Υπαλλήλων 
Διοίκησης) 

Προσόντα διορισμού στον εισαγωγικό βαθμό ορίζονται: 
α) - Δίπλωμα επαγγελματικής κατάρτισης ΙΕΚ, οποιοσ¬ 
δήποτε ειδικότητας του Τομέα Χρηματοπιστωτικών και Δι¬ 
οικητικών Υπηρεσιών (πρώην Οικονομίας και Διοίκησης) ή 
- Πτυχίο Α' ή Β' κύκλου Σπουδών Τεχνικού Επαγγελματικού 
Εκπαιδευτηρίου οποιοσδήποτε ειδικότητας του τομέα Οι¬ 
κονομίας και Διοίκησης ή - Απολυτήριο τίτλος - Ενιαίου Λυ¬ 
κείου ή Ενιαίου Πολυκλαδικού Λυκείου, κλάδων: 

- Διοικητικών Υπηρεσιών -Γραμματέων 

- Οικονομίας ή 

-Τεχνικού Επαγγελματικού Λυκείου, τμήματος 
Υπαλλήλων Διοίκησης ή 
-Λυκείου Γενικής κατεύθυνσης και 
β) Επιπλέον γνώση επεξεργασίας κειμένων σε Η/Υ 

5. Δύο (2) θέσεις ΔΕ Διοικητικών Γ ραμματέων (Υπαλλή¬ 
λων Λογιστηρίου) 

Προσόντα διορισμού στον εισαγωγικό βαθμό ορίζονται: 
α) Πτυχίο ή δίπλωμα επαγγελματικής κατάρτισης ΙΕΚ ή 
Τεχνικού Επαγγελματικού Εκπαιδευτηρίου ή Ενιαίου Λυ¬ 
κείου ή Ενιαίου Πολυκλαδικού Λυκείου ή Τεχνικού Επαγ¬ 
γελματικού Λυκείου του τομέα Χρηματοπιστωτικών και Δι¬ 
οικητικών Υπηρεσιών ή Οικονομίας και Διοίκησης ή του 
τμήματος Υπαλλήλων Λογιστηρίου και 

β) Επιπλέον γνώση μηχανογραφημένης Λογιστικής 

6. Μία (1) θέση κλάδου ΥΕ Κλητήρων-Θυρωρών-Γεν. Κα¬ 
θηκόντων 


Προσόν διορισμού στον εισαγωγικό βαθμό ορίζεται: ο 
Απολυτήριος τίτλος Υποχρεωτικής εκπαίδευσης (δηλ απο¬ 
λυτήριο τριτάξιου γυμνασίου ή για υποψηφίους που έχουν 
αποφοιτήσει μέχρι και το 1980 απολυτήριο δημοτικού Σχο¬ 
λείου) ή ισοδύναμος απολυτήριος τίτλος κατώτερης τεχνι¬ 
κής σχολής του Ν.Δ 580/1970. 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Τρεις (3) θέσεις κλάδου ΠΕ Νηπιαγωγών (στην οποία 
εντάσσεται και μία (1) θέση κλάδου ΠΕ Νηπιαγωγών (προ¬ 
σωρινή - προσωποπαγής) 

Προσόντα διορισμού στον εισαγωγικό βαθμό ορίζονται: 
α) Πτυχίο ή δίπλωμα Παιδαγωγικού Νηπιαγωγών ΑΕΙ της 
ημεδαπής ή ισότιμο αντίστοιχης ειδικότητας σχολών της 
αλλοδαπής. 

β) Ικανοποιητική γνώση επεξεργασίας ελληνικών και ξε¬ 
νόγλωσσων κειμένων σε Η/Υ. 

γ) Πολύ καλή γνώση μια ξένης γλώσσας (Αγγλικά, Γαλλι- 
κά,, Γερμανικά, Ιταλικά) 

Μία (1) θέση κλάδου ΠΕ Παιδοψυχολόγου 
Προσόντα διορισμού στον εισαγωγικό βαθμό ορίζονται: 
α) Πτυχίο ή δίπλωμα ΑΕΙ της ημεδαπής ή ισότιμο αντί¬ 
στοιχης ειδικότητας 

Σχολώντης αλλοδαπής, ειδικότητας Φιλοσοφίας -Παιδα¬ 
γωγικής -Ψυχολογίας 

β) Γνώση επεξεργασίας ελληνικών και ξενόγλωσσων κει¬ 
μένων σε Η/Υ 

γ) Πολύ καλή γνώση μιας ξένης γλώσσας (Αγγλικά, Γαλ- 
λικά, Γερμανικά, Ιταλικά). 

Σε περίπτωση που δεν καθίσταται δυνατή ή πλήρωση της 
θέσης με μόνιμο προσωπικό, οι ανάγκες της υπηρεσίας 
μπορεί να καλύπτονται με πρόσληψη Παιδοψυχολόγου, με 
σύμβαση μίσθωσης έργου. 

Δύο (2) θέσεις κλάδου ΤΕ Νηπιαγωγών (στις οποίες 
εντάσσονται οι δύο (2) θέσεις κλάδου ΤΕ Νηπιαγωγών 
(προσωρινές - προσωποπαγείς). 

Δέκα επτά (17) θέσεις κλάδου ΤΕ Βρεφονηπιοκομίας. (στις 
οποίες εντάσσονται οι δύο (2) θέσεις κλάδου ΤΕ Βρεφονη¬ 
πιοκομίας Κ.Π.Σ. (προσωρινές - προσωποπαγείς) 
Προσόντα διορισμού στον εισαγωγικό βαθμό ορίζεται: 
α) Πτυχίο ή δίπλωμα ΤΕΙ της ημεδαπής ή ισότιμο, αντί¬ 
στοιχης ειδικότητας Σχολών της αλλοδαπής, ειδικότητας 
Βρεφονηπιοκομίας. 

β) Γνώση επεξεργασίας ελληνικών και ξενόγλωσσων κει¬ 
μένων σε Η/Υ 

γ) Πολύ καλή γνώση μιας ξένης γλώσσας (Αγγλικά, Γαλ- 
λικά, Γερμανικά, Ιταλικά). 

ΤΕΧΝΙΚΟ ΠΡΟΣΩΠΙΚΟ 

Δύο (2) θέσεις κλάδου ΔΕ Οδηγών. 

Προσόντα διορισμού στον εισαγωγικό βαθμό ορίζονται: 

1 .Δίπλωμα επαγγελματικής κατάρτισης ΙΕΚ ειδικοτήτων 
α) Τεχνικού αυτ/ων οχημάτων ή β) εκπαιδευτή υποψη¬ 
φίων οδηγών αυτ/του ή πτυχίο Α' ή Β' κύκλου σπουδών 
ΤΕΕ ειδικότητας Μηχανών και Συστημάτων αυτ/του ή 
απολυτήριος τίτλος Ενιαίου Πολυκλαδικού Λυκείου τμή¬ 
ματος Μηχανικών αυτ/των ή Τεχνικής Επαγγελματικής 
Σχολής Δευτεροβάθμιας Ειδικότητας Μηχανών Αυτ/του ή 
Σχολή μαθητείας του ΟΑΕΔ ειδικότητας Μηχανοτεχνίτη 
αυτ/του ή άλλος ισότιμος τίτλος Σχολικής μονάδας της 
ημεδαπής ή αλλοδαπής αντίστοιχης ή συναφούς ειδικό¬ 
τητας. 

Σε περίπτωση που δεν καθίσταται δυνατή η πλήρωση των 
θέσεων από υποψηφίους με τα προσόντα της προηγουμέ- 
νης παραγράφου επιτρέπεται η πρόσληψη με προσόν διο¬ 
ρισμού οποιοδήποτε απολυτήριο τίτλο σχολικής μονάδας 

Δευτεροβάθμιας εκπαίδευσης.Επαγγελματική άδεια οδή¬ 
γησης Γ'τουλάχιστον κατηγορίας. 

Επαγγελματική εμπειρία τουλάχιστον ενός (1) έτους. 
ΥΓΕΙΟΝΟΜΙΚΟ ΠΡΟΣΩΠΙΚΟ 
1 .Μία (1) θέση κλάδου ΠΕ Παιδιάτρων 
Προσόντα διορισμού στον εισαγωγικό βαθμό ορίζονται: 
α) Η άδεια τίτλου της αντίστοιχης ειδικότητας από την 
αρμόδια Ελληνική Αρχή. 

β) Ικανοποιητική γνώση επεξεργασίας ελληνικών και ξε¬ 
νόγλωσσων κειμένων σε Η/Υ 
γ) Πολύ καλή γνώση μιας ξένης γλώσσας (Αγγλικά, Γαλ- 
λικά, Γερμανικά, Ιταλικά) 

Σε περίπτωση που δεν καθίσταται δυνατή η πλήρωση της 
θέσης με μόνιμο προσωπικό, οι ανάγκες της υπηρεσίας 
μπορεί να καλύπτονται με πρόσληψη ιατρού με σύμβαση 
μίσθωσης έργου. 

2. Μία (1) θέση κλάδου ΤΕ Επισκεπτριών Αδελφών. 
Προσόντα διορισμού στον εισαγωγικό βαθμό ορίζονται: 
α) Το ομώνυμο ή αντίστοιχο πτυχίο ή δίπλωμα ΤΕΙ της 

ημεδαπής ή ισότιμων σχολών της ημεδαπής ή αλλοδαπής 
β) Ικανοποιητική γνώση επεξεργασίας ελληνικών και ξε¬ 
νόγλωσσων κειμένων σε Η/Υ. 

γ) Πολύ καλή γνώση μιας ξένης γλώσσας (Αγγλικά, Γαλ- 
λικά, Γ ερμανικά, Ιταλικά) 

3. Εντεκα (11) θέσεις κλάδου ΔΕ Βοηθών-Βρεφοκόμων- 
Παιδοκόμων 

Προσόν διορισμού στον εισαγωγικό βαθμό είναι το ομώ¬ 
νυμο ή αντίστοιχο πτυχίο ή δίπλωμα επαγγελματικής κα¬ 
τάρτισης ΙΕΚή Τεχνικού -Επαγγελματικού εκπαιδευτηρίου 
ή Τεχνικού -Επαγγελματικού Λυκείου ή Τεχνικής - Επαγ¬ 
γελματικής Σχολής δευτεροβάθμιας εκπαίδευσης ή Σχο¬ 
λής μαθητείας του ΟΑΕΔτου Ν. 1346/83 ή άλλου ισότιμου 
τίτλου σχολικής μονάδας της ημεδαπής ή αλλοδαπής. 

4. Πέντε (5) θέσεις κλάδου ΔΕ Μαγείρων 

Προσόν διορισμού στον εισαγωγικό βαθμό είναι το ομώ¬ 
νυμο ή αντίστοιχο πτυχίο ή δίπλωμα επαγγελματικής κα¬ 
τάρτισης ΙΕΚή Τεχνικού -Επαγγελματικού εκπαιδευτηρίου 
ή Τεχνικού -Επαγγελματικού Λυκείου ή Τεχνικής - Επαγ¬ 
γελματικής Σχολής δευτεροβάθμιας εκπαίδευσης ή Σχο¬ 
λής μαθητείας του ΟΑΕΔτου Ν. 1346/83 ή άλλου ισότιμου 
τίτλου σχολικής μονάδας της ημεδαπής ή αλλοδαπής. 

5. Τρεις (3) θέσεις κλάδου ΥΕ Μαγείρων (στις οποίες 
εντάσσονται οι τρεις (3) θέσεις κλάδου ΥΕ1 μαγείρων, 

προσωρινές - προσωποπαγείς) 

6. Δύο (2) θέσεις κλάδου ΥΕ Βοηθών -Μαγείρων 
Προσόν διορισμού στον εισαγωγικό βαθμό είναι ο απο¬ 
λυτήριος τίτλος υποχρεωτικής εκπαίδευσης (απολυτήριο 
τριτάξιου γυμνασίου ή για υποψηφίους που έχουν αποφοι¬ 
τήσει μέχρι και το 1980 απολυτήριο δημοτικού σχολείου), 
ή ισοδύναμος απολυτήριος τίτλος κατώτερης τεχνικής 
σχολής του ΝΔ 580/1970. 

7. Εντεκα (11) θέσεις κλάδου ΥΕ Προσωπικού Καθαριό¬ 
τητας και Βοηθ. Εργασιών. 

(στις οποίες εντάσσονται και πέντε (5) θέσεις κλάδου ΥΕ 
Βοηθητικών εργασιών, προσωρινές - προσωποπαγείς). 

Β.ΘΕΣΕΙΣ ΕΠΟΧΙΑΚΟΥ ΠΡΟΣΩΠΙΚΟΥ (αρθ. 18 παρ. 
12του Ν. 2503/97) 

Εξη (6) θέσεις Βρεφονηπιοκόμων. 

Τρεις (3) θέσεις Μαγείρων 

Τρεις (3) θέσεις Προσωπικού Καθαριότητας -Βοηθ. Ερ¬ 
γασιών 

Μία (1) θέση τεχνιτών 
Μία (1) θέση οδηγού αυτ/του 
Μία (1) θέση Διοικητικού. 


ΑΡΘΡΟ 3ο 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Οι προϊστάμενοι των κατ. άρθ. 2 του παρόντος Οργανι¬ 
κών Μονάδων (Δ/νσεων-τμημάτων, προέρχονται από τους 
παρακάτω κλάδους: 

Α) Ο Δ/ντής Διοικητικών -Οικονομικών Υπηρεσιών (Συ¬ 
ντονιστής), επιλέγεται από τον κλάδο ΠΕ Διοικητικού - Οι¬ 
κονομικού και εν ελλείψει από τον κλάδο ΤΕ Διοικητικού Οι¬ 
κονομικού. 

Β) Ο Δ/ντής Παιδαγωγικού Τομέα, [εφόσον και για όσο 
διάστημα υπηρετούν στο ΚΠΑΔΝΦ υπάλληλο των κλάδων 
ΠΕ Νηπιαγωγών (προσωρινός),ΤΕ Νηπιαγωγών (προσωρι¬ 
νός) και ΤΕ Βρεφονηπιοκομίας, επιλέγεται από τους κλά¬ 
δους ΠΕ Νηπιαγωγών (προσωρινός), ΤΕ Νηπιαγωγών 
(προσωρινός) ,ΤΕ Βρεφονηπιοκομίας καιΤΕ9 Βρεφονηπιο¬ 
κομίας. 

Μετά την κατάργηση, με την καθ’ οιονδήποτε τρόπον 
αποχώρηση των κατεχόντων τις ως άνω προσωποπαγείς 
θέσεις υπαλλήλων, ο Δ/ντής επιλέγεται από τον κλάδο ΤΕ9 
Βρεφονηπιοκομίας]. 

Γ) Οιτμηματάρχες: 

Του τμήματος Διοικητικού -Οικονομικού ορίζεται από τον 
κλάδο ΤΕ Διοικητικού -Οικονομικού και εν ελλείψει από τον 
κλάδο ΔΕ Διοικητικών -Γραμματέων (υπαλλήλων Διοίκη¬ 
σης ή Λογιστηρίου). 

2. Του Βρεφικού και Νηπιακού τμήματος [εφόσον και για 
όσο διάστημα υπηρετούν στο ΚΠΑΔΝΦ υπάλληλο των κλά¬ 
δων ΠΕ Νηπιαγωγών (προσωρινός),ΤΕ Νηπιαγωγών (προ¬ 
σωρινός) και ΤΕ Βρεφονηπιοκομίας, επιλέγεται από τους 
κλάδους ΠΕ Νηπιαγωγών (προσωρινός), ΤΕ Νηπιαγωγών 
(προσωρινός) ,ΤΕ Βρεφονηπιοκομίας καιΤΕ9 Βρεφονηπιο¬ 
κομίας. 

Μετά την κατάργηση, με την καθ’ οιονδήποτε τρόπον 
αποχώρηση των κατεχόντων τις ως άνω προσωποπαγείς 
θέσεις υπαλλήλων, ο Δ/ντής επιλέγεται από τον κλάδο ΤΕ9 
Βρεφονηπιοκομίας]. 

3. Του Προμαθησιακού τμήματος 

Επιλέγεται από τον κλάδο ΠΕ Νηπιαγωγών και εν ελλεί¬ 
ψει από τους κλάδους ΠΕ Νηπιαγωγών (προσωρινός), ΤΕ 
Νηπιαγωγών (προσωρινός), ΤΕ βρεφονηπιοκομίας καιΤΕ9 
Βρεφονηπιοκομίας. 

ΑΡΘΡΟ 4ο 

ΟΡΙΣΜΟΣ & ΑΝΑΠΛΗΡΩΣΗ ΠΡΟΪΣΤΑΜΕΝΩΝ 

Προϊστάμενο των Δ/νσεων και των τμημάτων ορίζονται 
πάντοτε, με απόφαση Προέδρου του ΔΣ, οι κρινόμενοι από 
το αρμόδιο Υπηρεσιακό Σ/λιο υπάλληλοι. 

Σε περίπτωση απουσίας ή κωλύματος των Δ/ντών ή των 
Προϊσταμένων των τμημάτων, ο Πρόεδρος του Νομ. Προ¬ 
σώπου μπορεί με απόφασή του να ορίσει αναπληρωτή 
Προϊσταμένου έναν από τους Προϊστάμενους των αμέσως 
υποκείμενων οργανικών μονάδων και εν ελλείψει τούτων 
τον κατά βαθμό αρχαιότερο υπάλληλο της οικείας οργανι¬ 
κής μονάδας. 

Σε περίπτωση που δεν ορισθεί αναπληρωτής Προϊστα¬ 
μένου, τον Προϊστάμενο που απουσιάζει ή κωλύεται ανα¬ 
πληρώνει στα καθήκοντά του ο ανώτερος κατά βαθμό 
Προϊστάμενος των υποκείμενων Οργανικών μονάδων & επί 
ομοιοβάθμων ο Προϊστάμενος που έχει τα περισσότερα 
χρόνια υπηρεσία στο βαθμό, με την προϋπόθεση ότι ανήκει 
σε κλάδο του οποίου οι υπάλληλοι προβλέπονται από τον 
Παρόντα Οργανισμό ότι μπορεί να προΐστανται. 

ΑΡΘΡΟ 5ο 

Ο διορισμός, τα θεμελιώδη καθήκοντα, ο χρόνος έργα- 

σίας, η αστική ευθύνη, τα δικαιώματα, οι μεταβολές υπη¬ 
ρεσιακής κατάστασης, η εξέλιξη οι ηθικές αμοιβές, τα πει¬ 
θαρχικά αδικήματα κλπ. του μόνιμου προσωπικού διέπο- 
νται από τις εκάστοτε ισχύουσες Νομοθετικές δ/ξεις. 

Η κατανομή του προσωπικού στις προβλεπόμενες ορ¬ 
γανικές μονάδες & η ανάθεση στο προσωπικό των αρμο¬ 
διοτήτων, τόσο αυτών που αναφέρονται στον παρόντα Ορ¬ 
γανισμό, όσο και των συναφών με αυτές ή άλλων που πιθα¬ 
νώς θα προκύψουν στο μέλλον ή την πιλοτική εφαρμογή 
νέων προτάσεων και σχεδίων, που δεν προβλέπονται στον 
παρόντα ΟΕΥ, θα γίνεται από τον Πρόεδρο του ΔΣ ή κατ’ 
εξουσιοδότηση αυτού από τους Δ/ντές. 

Κάθε άλλη λεπτομέρεια λειτουργίας των επί μέρους υπη¬ 
ρεσιών, με προβλεπόμενη από τον παρόντα Οργανισμό, 
ρυθμίζεται με τον Κανονισμό λειτουργίας του Ν ΠΔΔ. 

ΑΡΘΡΟ 6ο 

Το Νομικό Πρόσωπο μπορεί να προσλαμβάνει εξωτερι¬ 
κούς συνεργάτες με σύμβαση μίσθωσης έργου, για εργα¬ 
σίες που δεν ανάγονται στον κύκλο των συνήθων καθηκό¬ 
ντων των υπαλλήλων του Νομ.Προσώπου, ή οσάκις δεν εί¬ 
ναι δυνατή η πρόσληψη του απαιτούμενου εξειδικευμένου 
επιστημονικού προσωπικού, ώστε να καλύπτεται όλο το 
φάσμα των δραστηριοτήτων του Νομικού Προσώπου κ' 
των οποίων τα καθήκοντα & οι υποχρεώσεις θα καθορίζο¬ 
νται κάθε φορά με απόφαση του Διοικ.Σ/λιου 

ΑΡΘΡΟ 7ο 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΜΟΝΙΜΟΥ ΠΡΟΣΩΠΙΚΟΥ 

Οι αρμοδιότητες και τα αντικείμενα κάθε υπηρεσιακής 
μονάδας, που αναφέρονται στον οργανισμό αυτό, καθορί¬ 
ζονται ως εξής: 

Α. ΔΙΕΥΘΥΝΣΗ ΔΙΟΙΚΗΤΙΚΩΝ -ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

α) Γραφείο Διευθυντή και Συντονιστή του Κέντρου Προ- 
σχολικής Αγωγής 

Στην αρμοδιότητάτου ανήκουν: 

Η εποπτεία και ο έλεγχος των τμημάτων και Γ ραφείων 
που συγκροτούν την Υπηρεσία 

Ο συντονισμός, η κατεύθυνση και η παροχή των απαραί¬ 
τητων οδηγιών ανά τμήματα και γραφεία, για την άσκηση 
των αρμοδιοτήτων τους, σύμφωνα με τις δ/ξεις του παρό¬ 
ντος Οργανισμού και των σχετικών Νόμων και Διαταγμά¬ 
των και για την ορθή τήρηση του Κανονισμού λειτουργίας. 

Η συγκέντρωση, η παρακολούθηση και κοινοποίηση στα 
αρμόδια τμήματα των δ/των, των διοικητικών αποφάσεων 
που κοινοποιούνται στο Νομικό Πρόσωπο. 

Η τήρηση του εμπιστευτικού πρωτοκόλλου εφ’ όσον δεν 
το τηρεί ο Πρόεδρος 

Η παραλαβή αποσφράγιση της αλληλογραφίας όλων 
των υπηρεσιών του Κέντρου, ο χαρακτηρισμός της βάσει 
της αρχειακής κατανομής και η παράδοση της στο Γ ρα¬ 
φείο Πρωτοκόλλου για ενέργειες και διανομής αυτής. 

Η άσκηση γενικής Διοικητικής εποπτείας στο προσωπικό 
του Νομικού Προσώπου με οποιαδήποτε σχέση εργασίας 
και εισήγηση στον Πρόεδρο του Νομικού Προσώπου για 
κάθε θέμα που αφορά την εν γένει κατάσταση του. 

Ο έλεγχος και η θεώρηση όλων των καταστάσεων πλη¬ 
ρωμής του Προσωπικού, των Χρηματικών Ενταλμάτων και 
λοιπών παραστατικών, πριν υπογραφούν από τον Πρόε¬ 
δρο του Νομικού Προσώπου. 

Η παροχή οδηγιών για την σύνταξη του προϋπολογισμού 
του Νομικού Προσώπου, η εποπτεία κατάρτισής του κα¬ 
θώς και η επιμέλεια για την σωστή εκτέλεση του και η υπό¬ 


δειξη, όταν παρίσταται ανάγκη, των απαραίτητων ενεργει¬ 
ών για την εξασφάλιση των εσόδων ή την συγκράτηση δα¬ 
πανών χωρίς να εμποδίζεται ο σκοπός του Νομικού Προ¬ 
σώπου. 

Η υπογραφή κάθε βεβαιωτικού σημειώματος για τα έσο¬ 
δα του Νομικού Προσώπου. 

Η μεταβίβαση κάθε Νομικού θέματος του Κέντρου στη 
Νομική Υπηρεσία του Δήμου καθώς και Τεχνικών θεμάτων 
στηνΔ/νση Τεχνικών Υπηρεσιών του Δήμου. 

Ο έλεγχος και η θεώρηση όλων των εγγράφων των υπαλ¬ 
λήλων για τη νομιμότητα και την πληρότητα αυτών, πριν τη 
διαβίβαση τους για τελική υπογραφή. 

Η μέριμνα και η ευθύνη για τη σύννομη, ορθή και ταχεία 
διεκπεραίωση των υποθέσεων των αρμοδιοτήτων τους. 

Η εισήγηση για την λήψη - μέτρων για την εύρυθμη και 
ομαλή λειτουργία των τμημάτων και Γ ραφείων του, μετά 
από εκτίμηση των αναγκών και δυνατοτήτων τους. 

Η έκδοση εγκυκλίων και οδηγιών του Προέδρου του Νο¬ 
μικού Προσώπουπου ρυθμίζουνταεσωτερικάλειτουργικά 
προβλήματα των Υπηρεσιών. 

Η παρακολούθηση του πειθαρχικού δικαίου, που κάθε 
φορά ισχύει για το προσωπικό του νομικού Προσώπου και 
η ενημέρωση σχετικά του προέδρου. 

Η αξιολόγηση (βαθμολόγηση) του προσωπικού των τμη¬ 
μάτων και Γραφείωντου και η επεξεργασία προτάσεων επι¬ 
μόρφωσής του. 

Η εισήγηση -σύνταξη των σχεδίων τροποποιήσεων του 
ΟΕΥ και του Κανονισμού Λειτουργίας του Νομ. Προσώπου. 

Η Ευθύνη για την εφαρμογή της Γενικής Πολιτικής της 
Π ροσχολικής ηλικίας και η διασφάλιση της ποιότητας των 
παρεχόμενων υπηρεσιών. 

19. Στα πλαίσια της συλλογικής εργασίας με τους υπό¬ 
λοιπους συμμετέχοντες (Δ/ντής Παιδικών Σταθμών, Ια¬ 
τρός, Παιδοψυχολόγος, Κοιν. Λειτουργός, Προϊστάμενοι 
τμημάτων, παιδαγωγικό και βοηθητικό προσωπικό κλπ) 
επεμβαίνει και υποδεικνύει τα του τρόπου λειτουργίας της 
υπηρεσίας και συγκεκριμένα: 

Αξιολογεί την λειτουργία του κέντρου με τους προϊστα¬ 
μένους των τμημάτων και προτείνει τα αναγκαία μέτρα για 
την βελτίωση της ποιότητας των παρεχομένων υπηρεσιών 
του Κέντρου. 

Συμμετέχει στην πληροφόρηση των γονέων 

3) Προωθεί, υποστηρίζει, παρακολουθεί την επεξεργα¬ 
σία ενός παιδαγωγικού σχεδίου, καθώς και την πραγματο¬ 
ποίηση του. 

4) Διευκολύνει την συλλογική εργασία με την κοινωνική 
λειτουργό και τον γιατρό του κέντρου. 

5) Αξιολογεί τα αιτήματα των οικογενειών και προτείνει 
λύσεις σύμφωνες με τους διαθέσιμους πόρους. 

Συμβάλλει στην διευθέτηση των καταστάσεων σύγκρου¬ 
σης του προσωπικού. 

Συνεργάζεται με τις κεντρικές υπηρεσίες για τα προβλή¬ 
ματα του Κέντρου, με σκοπό να βρεθούν λύσεις και μετα¬ 
φέρει στο Δήμο τις αποφάσεις που αφορούν την πολιτική 
για την προσχολική ηλικία 

Συμμετέχει στην επιλογή των προτεραιοτήτων όσον 
αφορά τις εργασίες του κέντρου και παρακολουθεί την 
εξέλιξή τους. 

Εξασφαλίζει την αναγκαία επικοινωνία μεταξύ των τμη¬ 
μάτων της κεντρικής υπηρεσίας και του Δήμου για όλα τα 
θέματα που αφορούν την λειτουργία του Κέντρου προσχο- 
λικής αγωγής. 

Συμμετέχει στην επιτροπή εγγραφής των παιδιών 

Παρακολουθεί την οργάνωση της εργασίας των βρεφο- 

νηπιαγωγών σε συνεργασία με τον Δ/ντή, τμηματάρχη και 
τους υπεύθυνους των Γραφείων των Παιδικών Σταθμών. 

Συμμετέχει στην προώθηση προγραμμάτων για την προ¬ 
στασία της υγείας και της παιδικής ηλικίας και συνεργάζε¬ 
ται με τον Ιατρό και τον κοινωνικό λειτουργό για την βελ¬ 
τίωση της ποιότητας της ιατροκοινωνικής παρακολούθη¬ 
σης των παιδιών. 

Παρακολουθεί την τήρηση σε καθημερινή βάση στους 
χώρους λειτουργίας του Κέντρου των βιβλίων: 
α) Βιβλίο εξόδου προσωπικού 
β)» παρατηρήσεων ΔΣ 

γ) « υλοποίησης στόχων και παιδαγωγικών προγραμμά¬ 
των 

δ)« σισιτούντων νηπίων 

Β.ΤΜΗΜΑ ΔΙΟΙΚΗΤΙΚΟ -ΟΙΚΟΝΟΜΙΚΟ 

βΐ) Γ ραφείο Τμηματάρχη Διοικητικού - Οικονομικού 

Στην αρμοδιότητάτους ανήκουν: 

Ο συντονισμός του διοικητικού έργου του Κέντρου 
Η εποπτεία και ο έλεγχος των γραφείων που συγκροτούν 
το τμήμα του. 

Ο συντονισμός, η καθοδήγηση και η παροχή των απαραί¬ 
τητων οδηγιών στα γραφεία του τμήματος για την άσκηση 
των αρμοδιοτήτων τους, σύμφωνα με τις δ/ξειςτου παρό¬ 
ντος οργανισμού και των σχετικών νόμων και διαταγμάτων 
Η εισήγηση των αντικειμένων της αρμοδιότητάς του 
Ο έλεγχος και η θεώρηση όλων των εγγράφων της αρμο- 
διότητος των υποκείμενων Γ ραφείων. 

Η μέριμνα και η ευθύνη για τη σύννομη, ορθή και ταχεία 
διεκπεραίωση των υποθέσεων των αρμοδιοτήτων τους και 
η σωστή κατανομή εργασίας, όταν κρίνεται απαραίτητο για 
την αντιμετώπιση τρεχουσών ή εκτάκτων υπηρεσιακών 
αναγκών. 

Η εισήγηση για τη λήψη μέτρων, για την εύρυθμη και ομα¬ 
λή λειτουργία των γραφείων αρμοδιότητάς του, προς τον 
Δ/ντη του τμήματος. 

Η υποχρέωση ενημέρωσης του Γ ραφείου Προσωπικού 
για τις ημερήσιες παρουσίες ή απουσίες του προσωπικού 
που υπηρετεί καθώς και για κάθε άλλο θέμα που αφορά το 
Γ ραφείο Προσωπικού σε σχέση με το ανθρώπινο δυναμικό 
του τμήματός του και η επί καθημερινής βάσεως ενημέρω¬ 
ση του Δ/ντή για την ημερήσια κίνηση (παρουσίες, απου¬ 
σίες, άδειες, ασθένειες κλπ) του προσωπικού του Κέντρου. 
Β2) Γ ραφείο Προσωπικού 
Στην αρμοδιότητα του ανήκουν: 

Η παραλαβή από τους Προϊστάμενους των τμημάτων και 
τήρηση ημερησίων δελτίων παρουσίας (προσέλευσης και 
αναχώρησης) του προσωπικού του νομικού Προσώπου για 
την συνεχή παρακολούθηση και ενημέρωσή τους και η επι¬ 
μέλεια εφαρμογής του ισχύοντος κάθε φορά ωραρίου και 
της ακριβούς τήρησης αυτού. 

Η εφαρμογή της ισχύουσας κάθε φορά νομοθεσίας σχε¬ 
τικά με την υπηρεσιακή κατάσταση του πάσης φύσεως 
προσωπικού του Νομικού Προσώπου ως και της εργατικής 
και Ασφαλιστικής Νομοθεσίας. 

Η τήρηση των μητρώωντων ατομικών φακέλων και ευρε- 
τηρίωντου προσωπικού του νομικού Προσώπου, με οποια¬ 
δήποτε σχέση εργασίας ως και των συνταξιούχων. 

Η σύνταξη, κατά νόμο, των πινάκων προακτέων των 
υπαλλήλων του νομικού Προσώπου. 

Η σύνταξη παραστατικών στοιχείων πληρωμής του υπη- 
ρετούντος προσωπικού και η κοινοποίηση των μεταβολών 
εγκαίρως στο αρμόδιο γραφείο. 

Η σύνταξη μισθοδοτικών καταστάσεων όλου του προσω¬ 
πικού του Νομικού Προσώπου, η μέριμνα για την τακτική 


και έγκαιρη πληρωμή των πάσης φύσεως αποδοχών όλων 
των μισθωτών του Νομικού Προσώπου και η εκτέλεση κά¬ 
θε εργασίας που έχει σχέση με την ασφάλισή τους. 

Η διεξαγωγή όλων των διαδικασιών που είναι απαραίτη¬ 
τες για τη πρόσληψη προσωπικού, τις προαγωγές, απολύ¬ 
σεις, παραιτήσεις, αποσπάσεις, μετατάξεις (συντάξεις), 
χορήγηση αδειών, πειθαρχικές υποθέσεις και η κοινοποίη¬ 
ση τους στο Γ ραφείο Λογιστηρίου. 

Η έκδοση πιστοποιητικών υπηρεσιακών μεταβολών για 
κάθε χρήση. 

Η τήρηση των από το νόμο προβλεπόμενων βιβλίων 

Εκτέλεση των πειθαρχικών ποινών από τα αρμόδια πει¬ 
θαρχικά όργανα. 

Β3) Γ ραφείο Διοικητικού Συμβούλου -Γ ραμματείας και 
Δημοσίων Σχέσεων. 

Στην αρμοδιότητάτου ανήκουν: 

Η συνεργασία με τον Πρόεδρο του Νομικού Προσώπου 
για την κατάρτιση των θεμάτων της ημερήσιας δ/ξης του 
Διοικητικού Σ/λίου και η επιμέλεια με ευθύνη του, για την 
κοινοποίηση αυτών, στους Συμβούλους του Διοικητικού 
Σ/λίου σύμφωνα με τις κείμενες δ/ξεις. 

Η επιμέλεια για την προετοιμασία των αποφάσεων των 
πιο πάνω οργάνων. 

Η τήρηση των πρακτικών των συνεδριάσεων του Διοικη¬ 
τικού Σ/λίου. 

Η υποβολή αναγράφωντων αποφάσεωντου Διοικητικού 
Σ/λίου στην αρμόδια Διοικητική αρχή ή το Δημοτικό Σ/λιο 
αναλόγως του θέματος για έγκριση. 

Η διαβίβαση στις αρμόδιες υπηρεσίες του Νομικού Προ¬ 
σώπου ή του Δήμου αποφάσεων σχετικών με το αντικείμε¬ 
νο της αρμοδιότητάς τους. 

Τήρηση ευρετηρίου αποφάσεων του Διοικητικού Σ/λίου 
και εγκριτικών ή μη αποφάσεων της Διοικητικής αρχής. 

Η διεκπεραίωση και γραμματειακή υποστήριξη των θε¬ 
μάτων του προέδρου του ΔΣ. 

Οι δημόσιες σχέσεις του Κέντρου. 

Η ενημέρωση και η πληροφόρηση των γονέων και των δη¬ 
μοτών για το Κέντρο. 

Η φροντίδα για την οργάνωση τελετών, εορτών, εορτα¬ 
σμών, επετείων. 

Η παρακολούθηση του τύπου για θέματα παιδικής μέρι¬ 
μνας. 

Β4) Γ ραφείο Πρωτοκόλλου -Διεκπεραίωσης -Αρχείου 

Στην αρμοδιότητάτου ανήκουν: 

Η παραλαβή και η αυθημερόν πρωτοκόλληση, ευρετη- 
ρίαση πάσης φύσεως εισερχομένων εγγράφων. 

Η έγκαιρη διανομή στους αποδέκτες τους, των εγγρά¬ 
φων προς ενέργεια και η τήρηση των πρωτοτύπων στο αρ¬ 
χείο. 

Η παραλαβή και ταξινόμηση των προοριζομένων για αρ¬ 
χειοθέτηση εγγράφων. 

Η διεκπεραίωση κάθε εισερχομένου ή εξερχομένου εγ¬ 
γράφου και η τήρηση των σχετικών βιβλίων παράδοσης. 

Η τήρηση του γενικού αρχείου του Νομικού Προσώπου 
και η εισήγηση για την καταστροφή του θεωρούμενου σαν 
άχρηστου όταν απαιτείται. 

Η μέριμνα για τηντοιχοκόλληση και κοινοποίηση των δια- 
κηρύξεωντων δημοπρασιών, των εγγράφων και των πιστο¬ 
ποιητικών διαφόρων αρχών. 

Β5) Γ ραφείο Λογιστηρίου -Περιουσίας 

Στην αρμοδιότητάτου ανήκουν: 

Η ευθύνη κάθε εισφοράς και εσόδου του Νομικού Προ¬ 
σώπου. 

Η έκδοση των βεβαιωτικών σημειωμάτων των οίκοθεν ει- 

σπράξεων των υπόχρεων, όταν αυτό απαιτείται. Η επιμέ¬ 
λεια της εκκαθάρισης και εντολής πληρωμής κάθε δαπά¬ 
νης του Νομικού Προσώπου. 

Ο έλεγχος των προβλεπόμενων, από το Νόμο, δικαιολο- 
γητικών κάθε δαπάνης. 

Ο έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

Η αναγνώριση των πιστωτών του νομικού Προσώπου με 
την προσυπογραφή των πράξεων εκκαθάρισης και ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

Η καταχώρηση των ενταλμάτων στα οικεία βιβλία και η 
αποστολή τους στο ταμείο για εξόφληση. 

Η σύνταξη σχεδίων προϋπολογισμού -απολογισμού προ- 
κειμένου να τεθεί υπόψη των προϊσταμένων του Τμήματος 
και της Δ/νσης πριν διαβιβαστεί στο ΔΣ. 

Η εκτέλεση κάθε εργασίας που αφορά θέματα προϋπο¬ 
λογισμού και η πορεία παρακολούθησης του και σύνταξη 
σχετικής εισήγησης για αναμόρφωση του, όπου και όταν 
παρίσταται ανάγκη. 

Η επιμέλεια της σύνταξης αιτιολογικής έκθεσης επί του 
απολογισμού εσόδων και εξόδων του νομικού Προσώπου. 

Η συγκέντρωση κάθε κινητής και ακίνητης περιουσίας 
του νομικού προσώπου καθώς και η περιφρούρηση των δι¬ 
καιωμάτων κυριότητας νομής και κατοχής από το Νομικό 
Πρόσωπο της ακινήτου περιουσίας με τη συνεργασία της 
Νομικής Υπηρεσίας του Δήμου. 

Η επιμέλεια της ασφάλισης της κινητής και ακινήτου πε¬ 
ριουσίας του Ν.Π (κτιρίων, αυτ/των, μηχ/των κλπ) και η τή¬ 
ρηση χωριστού φακέλου,με όλα τα παραστατικά στοιχεία 
για κάθε ασφαλιζόμενο, περιουσιακό στοιχείο. 

Η κατάρτιση των όρων μίσθωσης ακινήτων για τη στέγα¬ 
ση των υπηρεσιών του ΝΠ, σε συνεργασία με τη νομική 
υπηρεσία του Δήμου. 

Η τήρηση αρχείου των κληροδοτημάτων και δωρεών του 
Νομικού Προσώπου 

Β6) Γ ραφείο Προμηθειών και Διαχείρισης υλικού και απο¬ 
θήκης 

Στην αρμοδιότητάτου ανήκουν: 

Η διενέργεια κάθε πράξης σχετικής με την προμήθεια 
όλωντωνειδώνγιατις ανάγκεςτου Νομικού Προσώπου και 
τη λειτουργία των Παιδικών Σταθμών, με την άμεση επί¬ 
βλεψη του Προϊσταμένου του τμήματος και του Δ/ντού. 

Η επιμέλεια της έγκρισης και κανονικής παραλαβής από 
την αρμόδια Επιτροπή κάθε προμήθειας και η ευθύνη πα¬ 
ράδοσης αυτών στην αποθήκη των Παιδικών Σταθμών, 
ανάλογα με τις ανάγκες τους, δυνάμει αποδεικτικών παρα¬ 
λαβής των υπευθύνων, για τη διαφύλαξη αυτών. 

Β7) Τεχνικό Γ ραφείο 

Στην αρμοδιότητάτου ανήκουν: 

Η ευθύνη για την καλή κατάσταση και συντήρηση του 
εξοπλισμού του Κέντρου. 

Η μέριμνα για την ανανέωση και βελτίωση του υπάρχο- 
ντος εξοπλισμού. 

Β8) Γ ραφείο Ερευνών -Μελετών. 

Στην αρμοδιότητάτου ανήκουν: 

Η ανάπτυξη της έρευνας σε θέματα παιδικής μέριμνας 
και κοινωνικής φροντίδας. 

Η προκήρυξη, ανάθεση, εκπόνηση και αξιοποίηση των 
πορισμάτων ερευνητικών προγραμμάτων σχετικά με τους 
σκοπούςτου Κέντρου, την κοινωνική μέριμνα και φροντίδα 
και την πρόνοια. 

Η ίδρυση, οργάνωση και λειτουργία Κέντρων Δημιουργι¬ 
κής Απασχόλησης Παιδιών. 


Η πιστοποίηση του Κέντρου ως φορέα Κοινωνικής Φρο¬ 
ντίδας. 

Η αναζήτηση πόρων για το Κέντρο. 

Η ανάθεση, ανάληψη, εκτέλεση προγραμμάτων και υπη¬ 
ρεσιών κοινωνικής φροντίδας δια προγραμματικών συμβά¬ 
σεων. 

Η συνεργασία με ιδιωτικούς, κερδοσκοπικούς ή η φορείς 
ή φορείς του δημοσίου τομέα σε θέματα φροντίδας των 
παιδιών. 

Β9) Γ ραφείο Κοινωνικής Μέριμνας -Υγιεινής και Συμβου¬ 
λευτικής. 

Στην αρμοδιότητάτου ανήκουν: 

Η ευθύνη της οργάνωσης της Κοινωνικής Υπηρεσίας του 
Κέντρου. 

Στα πλαίσια της παραπάνω αρμοδιότητας ανήκει: 

Ο σχεδιασμός προγραμμάτων, δράσεως και πρωτοβου¬ 
λιών στο χώρο της Κοινωνικής Αλληλεγγύης. 

Η οργάνωση ερευνών, ομιλιών και συναντήσεων σχετικά 
με μαθησιακά, κοινωνικά και οικονομικά προβλήματα και η 
καταγραφή των κοινωνικών αναγκών της πόλης. 

Η ενθάρρυνση, προβολή και βράβευση του εθελοντι¬ 
σμού. 

Η ευθύνη της οργάνωσης και λειτουργίας της Υγειονομι¬ 
κής Υπηρεσίας του Κέντρου. 

Στα πλαίσια της παραπάνω αρμοδιότητας ανήκει: 

Ο έλεγχος και η εξασφάλιση των όρων υγιεινής και λει¬ 
τουργίας των Σταθμών σε υγειονομικό επίπεδο. 

Η ιατρική παρακολούθηση και ο προληπτικός ιατρικός 
και ψυχιατρικός έλεγχος των παιδιών. 

Η επιστημονική παροχή τηλεϊατρικών και κατ’ οίκον υπη¬ 
ρεσιών. 

Η παρακολούθηση και εκπαίδευση παιδιών με χρόνια 
προβλήματα υγείας και η στήριξη αυτών και των οικογενει¬ 
ών τους, σε συνεργασία με επιστημονικούς φορείς και ανά¬ 
λογες υπηρεσίες υγείας. 

3. Ο σχεδιασμός και η εφαρμογή προγραμμάτων υπο¬ 
στηρικτικής αγωγής, συμβουλευτικής και φροντίδας υγεί¬ 
ας σε νήπια που έχουν ανάγκη υποστήριξης, εξ αιτίας γε¬ 
νετικών, οικογενειακών και κοινωνικών προβλημάτων.. 

βΙΟ) Γραφείο Βοηθητικού Προσωπικού (Μαγείρων - Κα¬ 
θαριότητας - οδηγών -Κλητήρων). 

Στην αρμοδιότητα των υπαλλήλων ανήκουν: 

Των μαγείρων και βοηθών μαγείρων: 

Η φροντίδα για την παραλαβή από το Γραφείο Προμη¬ 
θειών και διαχείρισηςτης αναγκαίας ποσότητας τροφίμων, 
υπογράφοντας τα σχετικά δελτία εισαγωγής και εξαγω¬ 
γής- 

Ευθύνονται για την επιμελημένη και έγκαιρη παρασκευή 
του φαγητού σύμφωνα με το ισχύον ποσοστολόγιο και δι¬ 
αιτολόγιο. 

Φροντίζουν για την έγκαιρη τακτοποίηση των προμηθευ- 
μένων τροφίμων και ειδών καθαριότητας στον κατάλληλο 
χώρο αποθήκευσης αυτών και μεριμνούν για την διατήρη¬ 
ση της τάξης και της καθαριότητας του χώρου αυτού. 

Φροντίζουν για την προετοιμασία του φαγητού, το σερ¬ 
βίρισμα του προγεύματος και γεύματος των παιδιών. 

Είναι υπόλογοι για τα μαγειρικά σκεύη και λοιπά είδη 
εστιάσεως που περιλαμβάνουν, καθώς και την καλή συντή¬ 
ρηση και καθαριότητα αυτών καθώς και του χώρου του μα¬ 
γειρείου, ευθυνόμενοι για κάθε απώλεια ή αδικαιολόγητη 
καταστροφή τους. 

Φροντίζουν για το πλύσιμο των πιάτων και ποτηριών κα¬ 
θώς και των άλλων μαγειρικών σκευών και την τακτοποίη¬ 
σή τους. 

Του Προσωπικού καθαριότητας και βοηθητικών εργα¬ 
σιών: 

Ευθύνονται για την καθαριότητα των εσωτερικών και 
εξωτερικών χώρων των παιδικών σταθμών. 

Ευθύνονται για τη παραλαβή του ιματισμού των παιδικών 
σταθμών, την καλή συντήρηση και την φύλαξη αυτών στον 
κατάλληλο χώρο, ευθυνόμενος για κάθε απώλεια ή αδικαι¬ 
ολόγητη καταστροφή του. 

Φροντίζουν για την διανομή του φαγητού, παρευρίσκο- 
νται δε στο χώρο της τραπεζαρίας και βοηθούν τους υπαλ¬ 
λήλους του κλάδου Βρεφονηπιοκομίας καθ’ όλη τη διάρ¬ 
κεια του φαγητού των παιδιών. 

Φροντίζουν μετά το τέλος του φαγητού, για τη συγκέ¬ 
ντρωση και μεταφορά στο χώρο του μαγειρείου των ειδών 
εστιάσεως. 

Βοηθούν εφ’ όσον παρίσταται ανάγκη στην προετοιμα¬ 
σία των παιδιών του νηπιακού τμήματος για την μεσημβρι¬ 
νή τους ανάπαυση καθώς και στην ετοιμασία αυτών για την 
αποχώρησή τους από το Κέντρο. 

Επιλαμβάνονται της καθαριότητας των παιδιών του νη- 
πιακού τμήματος. 

Φροντίζουν για την τακτοποίηση των κρεβατιών και την 
συχνή αλλαγή των σεντονιών. 

Υποχρεούνται για την χρησιμοποίηση των μέσων ατομι¬ 
κής προστασίας και υγιεινής (γάντια - κάπέλα - ρόμπες κλπ) 
προς αποφυγή των μολυσματικών ασθενειών. 

Εκτελούν κάθε άλλης εργασίας, σε περίπτωση ανάγκης, 
με υπόδειξη του τμηματάρχη ή του Δ/ντή των Παιδικών 
Σταθμών ή του Δ/ντή -Συντονιστή του κέντρου. 

Των οδηγών: 

Είναι υπεύθυνοι για την ασφαλή μεταφορά των φιλοξε¬ 
νούμενων στο Σταθμό παιδιών κατά τις ώρες προσέλευσης 
και αποχώρησης αυτών και σε λοιπές μετακινήσεις τους 
για λόγους εκπαιδευτικούς και ψυχαγωγικούς. 

Είναι υπεύθυνοι για την καλή συντήρηση και καθαριότη¬ 
τα των αυτοκινήτων του Κέντρου και οφείλουν να τηρούν 
σχολαστικά τον Κώδικα Οδικής Κυκλοφορίας. 

Εκτελούν τις εξωτερικές εκείνες εργασίες του Σταθμού, 
που καθορίζονται από τον Πρόεδρο του ΔΣ. 

Του κλητήρα: 

Είναι υπεύθυνος για την εσωτερική και εξωτερική διακί¬ 
νηση εγγράφων και για την διεκπεραίωση διαφόρων βοη¬ 
θητικών εργασιών, με υπόδειξη των Δ/ντών και των Προϊ¬ 
σταμένων των τμη μάτων. 

Β. ΔΙΕΥΘΥΝΣΗ ΠΑΙΔΑΓΩΓΙΚΟΥ ΤΟΜΕΑ 

Α) Γραφείο Διευθυντή 

Στην αρμοδιότητάτου ανήκουν: 

Η εποπτεία και ο έλεγχος των υπηρεσιακών μονάδων 
(Τμημάτων -Παραρτημάτων), που συγκροτούν την Υπηρε¬ 
σία. 

Ο συντονισμός και η καθοδήγηση του προσωπικού για 
την σωστή άσκηση των αρμοδιοτήτων του, σύμφωνα με 
τον παρόντα Οργανισμό, τον Κανονισμό Λειτουργίας τις 
διαταγές και εγκυκλίους της υπηρεσίας και την κείμενη νο¬ 
μοθεσία. 

Η ευθύνη συγκέντρωσης, παρακολούθησης και ενημέ¬ 
ρωσης των εποπτευόμενων υπηρεσιών για τις ισχύουσες 
δ/ξεις νόμων, διαταγμάτων και διοικητικών αποφάσεων.. 

Η μέριμνα και ευθύνη για τη σύννομη, ορθή και ταχεία 
διεκπεραίωση των υποθέσεων της Υπηρεσίας του. 

Η εισήγηση για την λήψη μέτρων για την εύρυθμη και 
ομαλή λειτουργία των εποπτευόμενων Οργ. Μονάδων. 

Η εποπτεία και κατεύθυνση: 

Του παιδαγωγικού έργου των Σταθμών 


Της συνεργασίας του προσωπικού με τους γονείς. 

Της καθαριότητας των χώρων. 

Του τρόπου σερβιρίσματος και διανομής του φαγητού. 

Η μέριμνα, σε συνεργασία με τον Διευθυντή -Συντονιστή 
για την διοργάνωση: 

Μηναίων συγκεντρώσεωντου προσωπικού που εποπτεύουν. 

Συγκεντρώσεων γονέων για την ενημέρωση και ευαισθη- 
τοποίηση τους σε θέματα αγωγής και ψυχολογίας των παι¬ 
διών τους. 

Παιδαγωγικών, πολιτιστικών και ψυχαγωγικών εκδηλώ¬ 
σεων προς όφελος των παιδιών, των οικογενειών τους και 
του προσωπικού. 

Παιδαγωγικών, πολιτιστικών, ψυχαγωγικών κλπ εξόδων 
των παιδιών. 

Η ευθύνη εισήγησης στον Δ/ντή Συντονιστή του Κέντρου 
των αναγκών των Σταθμών: 

Σε προσωπικό (αριθμό και ειδικότητες) 

Σε παιδαγωγικό υλικό 

Πάσης φύσεως εξοπλισμό 

Για εργασίες επισκευής και συντήρησης των κτιρίων και 
των λοιπών χώρων. 

Η εκπόνηση, σε συνεργασία με τους υπεύθυνους των 
τμημάτων και παραρτημάτων του Κέντρου Προσχολικής 
Αγωγής (παιδαγωγούς), των ετησίων, μηνιαίων, εβδομαδι¬ 
αίων και ημερησίων παιδαγωγικών προγραμμάτων και η 
παρακολούθηση και εποπτεία της εφαρμογής τους. 

Η τήρηση των καταστάσεων των εγγεγραμμένων νηπίων, 
με τα τηλέφωνα και τις δ/νσεις των οικογενειών τους και η 
υποβολή αιτιολογημένων προτάσεων για τις μεταβολές 
(διαγραφές κλπ) των νηπίων. 

Η αξιολόγηση (βαθμολόγηση) του προσωπικού της Υπη¬ 
ρεσίας του. 

Η ανάληψη πρωτοβουλιών και οι σχετικές εισηγήσεις για 
κάθε είδους πιλοτικά εκπαιδευτικά προγράμματα και κάθε 
άλλη σχετική με εκπαιδευτικά θέματα αρμοδιότητα, που 
βοηθά στην εύρυθμη λειτουργία, ανάπτυξη και επέκταση 
δράσεων του Κέντρου. 

Η υποβολή στον Πρόεδρο του Κέντρου και τον Δ/ντή -Συ¬ 
ντονιστή των πορισμάτων ερευνών, μελετών και ειδικών 
προγραμμάτων, που εφαρμόζονται στους σταθμούς. 

Ο διευθυντής του Παιδαγ. Τομέα σε συνεργασία με τον 
ιατρό, παιδοψυχολόγο κ.λ.π. και σε σχέση με την ένταξη ή 
μη παιδιών με ειδικές ανάγκες ή παιδιών που αντιμετωπί¬ 
ζουν ψυχοκοινωνικές δυσκολίες εισηγείται αναλόγως 
προς τον Συντονιστή για την αντιμετώπιση των ειδικών πε¬ 
ριπτώσεων. 

Β. ΤΜΗΜΑΤΑ ΠΑΙΔΑΓΩΓΙΚΟΥ ΤΟΜΕΑ (Βρεφικού - Νη- 
πιακού Προμαθησιακού) 

Α. Αρμοδιότητες τμηματαρχών: 

Η εποπτεία και ο έλεγχος των Παραρτημάτων που ανή¬ 
κουν στην δυναμικότητα του τμήματος 

Ο συντονισμός και καθοδήγηση του προσωπικού του 
τμήματος για την εύρυθμη και ομαλή λειτουργία των Πα¬ 
ραρτημάτων,την εφαρμογή του κανονισμού και των διατα¬ 
γών και εγκυκλίων της Υπηρεσίας, για την πραγμάτωση 
των σκοπών του Κέντρου και τις παιδαγωγικές αρχές, την 
εφαρμογή των προγραμμάτων παιδαγωγικής πολιτικής και 
δράσης και την ομαλή προσαρμογή των παιδιών. 

Μέριμνα και επίβλεψη της υγιεινής κατάστασης των παι¬ 
διών και των χώρων των Σταθμών, σε συνεργασία με την 
Υπηρεσία Υγιεινής του Κέντρου. 

Η ευθύνη και μέριμνα φύλαξης και συντήρησης του εξο¬ 
πλισμού των Σταθμών. 

Η τήρηση των βιβλίων Υλικού και Αποθήκης 

Η ευθύνη για την είσοδο κάθε αναρμοδίου ατόμου στις 
αίθουσες των Σταθμών. 

Η μέριμνα και προσοχή για την παραλαβή και παράδοση 
των νηπίων με την παρουσία μιας τουλάχιστον παιδαγω¬ 
γού, μιας βοηθού παιδαγωγού και ενός ατόμου από το βοη¬ 
θητικό προσωπικό. 

Β) Αρμοδιότητες Υπευθύνων Παραρτημάτων (Παιδαγω¬ 
γών) 

Η κατάρτιση, σε συνεργασία μετονΔ/ντή καιτονϊμημα- 
τάρχη των ετησίων, μηνιαίων, εβδομαδιαίων και ημερησίων 
παιδαγωγικών προγραμμάτων των παραρτημάτων του Κέ¬ 
ντρου και η πιστή εφαρμογή τους. 

Η πιστή εφαρμογή των άρθρων του κανονισμού, που 
αναφέρονται στους σκοπούς του ΚΠΑ και τις Παιδαγωγι¬ 
κές Αρχές, η αξιολόγηση των αναγκών και του αναπτυξια¬ 
κού σταδίου των παιδιών, για την σωστή ψυχοσωματική 
υγεία και ψυχοκινητική εξέλιξή τους. 

Η συμμετοχή στην προετοιμασία και διεξαγωγή των γενι¬ 
κών συγκεντρώσεων γονέων, ο καθορισμός τακτών συνα¬ 
ντήσεων και η διατήρηση επαφών με τους γονείς, προκει- 
μένου να τους ενημερώνουν για τη συμπεριφορά, την ψυ¬ 
χοσωματική υγεία και την γενική εξέλιξη των παιδιών τους. 

Η συμμετοχή στις γιορτές και εκδηλώσεις των Παραρτη¬ 
μάτων του Κέντρου. 

Η φροντίδα για την απασχόληση των παιδιών σύμφωνα 
με το ημερήσιο πρόγραμμα και η επίβλεψη και παρακο¬ 
λούθησή τους στις καθημερινές τους δραστηριότητες (σί¬ 
τιση, καθαριότητα, ανάπαυση κλπ). 

Ο έλεγχος και η παρακολούθηση της επάρκειας του υλι¬ 
κού, παιδαγωγικού ή μη και η εισήγηση στον προϊστάμενο 
του τμήματος για τον έγκαιρο εφοδιασμό των αιθουσών με 
τα απαιτούμενα είδη. 

Η ευθύνη για τα εποπτικά μέσα διδασκαλίας, το εκπαι¬ 
δευτικό υλικό και γενικά κάθε υλικό που τους έχει διατεθεί, 
για τα οποία και είναι υπόλογοι. 

Η αρμοδιότητα για την χωροοργάνωση της τάξης τους, 
με βάση τα επιστημονικά δεδομένα και η φροντίδα για τη 
τήρηση της εσωτερικής τάξης τωντομέων ευθύνη τους για 
την οποία υποχρεούνται να αναφέρονται στον προϊστάμε¬ 
νο του τμήματος ως και για κάθε παράβαση ή ανωμαλία. 

Η ευθύνη για την είσοδο κάθε αναρμοδίου ατόμου στις 
αίθουσες και η υποχρέωση παρουσίας τους κατά την πα¬ 
ραλαβή και παράδοση των νηπίων της τάξης τους 

Η καταχώρηση και υπογραφή καθημερινά της διδαχθεί- 
σας ύλης στο αντίστοιχο βιβλίο που τηρείται από τον Δ/ντή 
-Συντονιστή του Σταθμού. 

Η τήρηση και υπογραφή παρουσιολόγιου των παιδιών, το 
οποίο παραδίδουν στον προϊστάμενο του Τμήματος καθη¬ 
μερινά. 

Η εκτέλεση κάθε άλλης εργασίας σε περίπτωση ανά¬ 
γκης, με υπόδειξη του τμηματάρχη ή του Δ/ντή των Σταθ¬ 
μών ή του Δ/ντή - Συντονιστή του κέντρου. 

ΑΚΡΟΤΕΛΕΥΤΙΑ ΔΙΑΤΑΞΗ 

Από την ψήφιση του παρόντος ΟΕΥ του ΝΠΔΔ «ΚΕΝΤΡΟ 
ΠΡΟΣΧΟΛΙΚΗΣ ΑΓΩΓΗΣ ΔΗΜΟΥ Ν.ΦΙΛ/ΦΕΙΑΣ» προκαλεί- 
ται ετήσια δαπάνη σε βάρος του προϋπολογισμού του, 
ύψους, ευρώ 644.738 περίπου, γιατοτρ. έτος, εφ’ όσον κα¬ 
λυφθούν όλες οι προβλεπόμενες κενές θέσεις, ενώ για τα 
επόμενα οικονομικά έτη το ύψος της δαπάνης δεν μπορεί 
να προσδιορισθεί. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 14 Φεβρουάριου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην 43518/894/24.1.2003 απόφαση του Υφυπουργού 
Εσωτερικών, Δημόσιας Διοίκησης και Αποκέντρωσης που 
δημοσιεύτηκε στο ΦΕΚ 104/30.1.2003 (τ. Β') και αφορά Πο¬ 
λιτογράφηση αλλογενούς αλλοδαπού, στη σελ. 1238 α' 
στήλη επιφέρεται η πιο κάτω διόρθωση: 

Από το λανθασμένο «...αλλοδαπού ΣΑΝΙΤΖΕ ΓΚΟΥΡΑΜΙ 
του ΑΜΠΑΣ...» στο ορθό «...αλλοδαπού ΣΑΙΝΙΤΖΕ ΓΚΟΥ- 
ΡΑΜΙ του ΑΜΠΑΣ...». 

(Από το Εθνικό Τυπογραφείο) 

- ♦ - 

(3) 

Στην 59388/28666/2002/24.1.2003 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης που δημοσιεύτηκε στο ΦΕΚ 104/30.1.2003 (τ. Β') 
και αφορά Πολιτογράφηση αλλογενούς αλλοδαπού, στη 
σελ. 1238 β' στήλη στοντελευταίο στίχο της απόφασης επι- 
φέρεται η πιο κάτω διόρθωση: 

Από το λανθασμένο «- ΤΖΕΜΣ, για την απόκτηση της Ελ¬ 
ληνικής ιθαγένειας» στο ορθό «- ΤΖΕΙΜΣ, για την απόκτη¬ 
ση της Ελληνικής ιθαγένειας». 

(Από το Εθνικό Τυπογραφείο) 

- ♦ - 

(4) 

Στην 63712/20033/23.9.2002 απόφαση του Υφυπουργού 
Εσωτερικών, Δημόσιας Διοίκησης και Αποκέντρωσης που 
δημοσιεύτηκε στο ΦΕΚ 104/30.1.2003 (τ. Β') και αφορά Πο¬ 
λιτογράφηση αλλογενούς αλλοδαπού, στη σελ. 1239 α' 
στήλη επιφέρεται η πιο κάτω διόρθωση: 

Από το λανθασμένο «αλλογενούς αλλοδαπού Μ Π ΑΝ ΚΟ Β 
ΜΠΟΚΟ,...» στο ορθό «αλλογενούς αλλοδαπού ΜΠΑΝ- 
ΚΟΒ ΜΠΟΪΚΟ,...». 

(Από το Εθνικό Τυπογραφείο) 

- ♦ - 

(5) 

Στην 54331/22634/2002/28.1.2003 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης που δημοσιεύτηκε στο ΦΕΚ 104/30.1.2003 (τ. Β') 
και αφορά Πολιτογράφηση αλλογενούς αλλοδαπού, στη 
σελ. 1240 στον τελευταίο στίχο της απόφασης επιφέρεται 
η πιο κάτω διόρθωση: 

Από το λανθασμένο «ΚΑΗΜΕΝΤΙ, για την απόκτηση της 
Ελληνικής ιθαγένειας» στο ορθό «ΚΑΗΜΕΝΤΙ, για την από¬ 
κτηση της Ελληνικής ιθαγένειας. 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








